พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย ให้แก่วัดหินหมากเป้ง และโอนที่ธรณีสงฆ์ วัดหินหมากเป้ง ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย ให้แก่กระทรวงการคลัง พ.ศ. 2540พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ ของแผ่นดินโดยเฉพาะ ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย ให้แก่วัดหินหมากเป้ง และโอนที่ธรณีสงฆ์ วัดหินหมากเป้ง ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย ให้แก่กระทรวงการคลัง พ.ศ.๒๕๔๐ภูมิพลอดุลยเดช ป.ร. ให้ไว้ ณ วันที่ ๒๘ กันยายน พ.ศ. ๒๕๔๐ เป็นปีที่ ๕๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย บางส่วน ให้แก่วัดหินหมากเป้ง และโอนที่ธรณีสงฆ์วัดหินหมากเป้ง ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย บางส่วน ให้แก่กระทรวงการคลัง จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย ให้แก่วัดหินหมากเป้ง และโอนที่ธรณีสงฆ์ วัดหินหมากเป้ง ในท้องที่ตำบลพระพุทธบาท อำเภอศรีเชียงใหม่มาตรา 1 จังหวัดหนองคาย ให้แก่กระทรวงการคลัง พ.ศ. ๒๕๔๐"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ นค. ๗๕๖ เนื้อที่ทั้งหมดประมาณ ๙๑ ไร่ ๖๑ ตารางวา ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย บางส่วน โดยมีเนื้อที่ประมาณ ๓ งาน ๕๐ ตารางวา ให้แก่วัดหินหมากเป้งมาตรา 3 และโอนที่ธรณีสงฆ์ วัดหินหมากเป้ง ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย ตามหนังสือรับรองการทำประโยชน์ (น.ส. ๓ ก.) เลขที่ ๘๑๖ เนื้อที่ทั้งหมดประมาณ ๙ ไร่ ๒ งาน ๖๐ ตารางวา บางส่วน โดยมีเนื้อที่ประมาณ ๘๒ ตารางวา ให้แก่กระทรวงการคลัง ภายในแนวเขตตามแผนที่ท้ายพระราชบัญญัตินี้มาตรา 4 มาตรา ๔ ให้รัฐมนตรีว่าการกระทรวงการคลัง รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงศึกษาธิการรักษาการตามพระราชบัญญัตินี้ผู้รับสนองพระบรมราชโองการ พลเอก ชวลิต ยงใจยุทธ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากวัดหินหมากเป้ง ตำบลพระพุทธบาท อำเภอศรีเชียงใหม่ จังหวัดหนองคาย มีความประสงค์จะขอแลกเปลี่ยนที่ดินบางส่วนของที่ธรณีสงฆ์ ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย เนื้อที่ประมาณ ๘๒ ตารางวา ตามหนังสือรับรองการทำประโยชน์(น.ส. ๓ ก.) เลขที่ ๘๑๖ กับที่ดินบางส่วนของที่ราชพัสดุแปลงหมายเลขทะเบียนที่ นค. ๗๕๖ ที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลพระพุทธบาท อำเภอศรีเชียงใหม่ จังหวัดหนองคาย และอยู่ในความครอบครองใช้ประโยชน์ของกรมพัฒนาและส่งเสริมพลังงาน กระทรวงวิทยาศาสตร์เทคโนโลยีและสิ่งแวดล้อม เนื้อที่ประมาณ ๘๒ ตารางวา เพื่อใช้ประโยชน์ในการสร้างซุ้มประตู และรั้วคอนกรีตล้อมรอบวัด นอกจากนี้ วัดหินหมากเป้งมีความประสงค์จะขอรับบริจาคที่ดินอีกส่วนหนึ่งของที่ราชพัสดุแปลงนี้ เนื้อที่ประมาณ ๒ งาน ๖๘ ตารางวา กรมการศาสนาได้นำเสนอมหาเถรสมาคมพิจารณาแล้วไม่ขัดข้องและกรมธนารักษ์เห็นชอบด้วย สมควรโอนกรรมสิทธิ์ที่ราชพัสดุดังกล่าว บางส่วน ให้แก่วัดหินหมากเป้ง และโอนที่ธรณีสงฆ์ วัดหินหมากเป้ง บางส่วน ให้แก่กระทรวงการคลัง จึงจำเป็นต้องตราพระราชบัญญัตินี้